**Corvin Technology Park**

**Pályázó: Futureal-csoport**

**Beruházó: OTP**

**Tervező: 3H Építésziroda**

**Kivitelező: Pedrano Construction Hungary Építőipari Kft.**

**Az ingatlanfejlesztés koncepciója**,

A 100 millió eurós értéket meghaladó Corvin Technology Parkkal 100 ezer négyzetméterre növekedett a Corvin Irodák összes bérbeadható területe Budapest egyik legfrekventáltabb helyszínén. A jövőbe mutató irodakomplexum a Corvin-negyed keleti tömbjében, a Nokia Skyparkkal szemben helyezkedik el. Az ’A’ kategóriás irodaházat a dolgozók egészségi állapotára és közérzetére pozitív hatást gyakorló szempontok, a WELL Buidling Standard minősítés szerint tervezték és üzemeltetik. Emellett az épület minőségét is a BREEAM tanúsítvány szavatolja. Az irodaház kialakítása egyszerre illeszkedik a korábban a sétányon létrejött irodaházakhoz és mutat fel egyedi karaktereket. Az épület 14 000 négyzetméter területű első tömbje az OTP PRIME Ingatlanbefektetési Alap tulajdonába került, majd ezt követően a 13 000 négyzetméter bérbeadható területtel rendelkező második ütem is.